

**Republika e Kosovës**

**Republika Kosova-Republic of Kosovo**

***Kuvendi - Skupština – Assembly***

**PËR:** Komisionin për Buxhet, Punë dhe Transfere

Komisionin për Integrim Evropian

Komisionin për të Drejtat dhe Interesat e Komuniteteve

Komisionin për Legjislacion, Mandate, Imunitete, Rregulloren e Kuvendit dhe

Mbikëqyrjen e Agjencisë Kundër Korrupsionit

**NGA:** Komisioni funksional për Çështjet e Sigurisë dhe Mbrojtjes

**LËNDA:** Raport me Rekomandime për Projektligjin Nr 08/L-l 13 për Policinë Ushtarake të

Forcës së Sigurisë së Kosovës

**DATË:** 8.4.2022

Komisionin për Çështjet e Sigurisë dhe Mbrojtjes në cilësinë e Komisionit funksional dhe raportues në pajtim me nenet 57, 67 dhe 68 të Rregullores së Kuvendit, në mbledhjet e mbajtura më 18 dhe 29 mars 2022, e ka shqyrtuar Projektligjin Nr.08/L-l 13 për Policinë Ushtarake në Forcën e Sigurisë së Kosovës dhe raportin me amendamentet e propozuara e procedon tek komisionet e përhershme për vlerësim sipas fushëveprimit të tyre si vijon:

**REKOMANDIMET**

**Amendamenti 1**

Neni 2, ndryshohet si vijon:

**Neni**

**Fushëveprimi**

***“* Ky ligj zbatohet ndaj të gjitha subjekteve ushtarake dhe civile, vendore dhe të huaja, me ose pa shtetësi, të cilat me veprimet e tyre cenojnë veprimtarinë e Forcës së Sigurisë të Kosovës brenda dhe jashtë vendit**”.

**Amendamenti 2**

Neni 4. Paragrafi 1. nënparagrafi 1.1. ndryshohet si vijon: “ **Policia ushtarake (PU) është Policia e Forcës së Sigurisë së Kosovës ”.**

**Amendamenti 3**

Neni 5, ndryshohet si vijon:

**Neni 5**

**Misioni**

“**Policia Ushtarake ka për mision ruajtjen e rendit ushtarak dhe garantimin e zbatimit të ligjit në Forcën e Sigurisë së Kosovës, mbrojtjen e jetës së personelit, mbrojtën e pronës shtetërore në përdorim apo administrim të Forcës së Sigurisë, brenda dhe jashtë vendit”.**

**Amendamenti 4**

Neni 8. Paragrafi 2. fshihet.

**Amendamenti 5**

Neni 8, paragrafi 3, ndryshohet si në vijim: **“Policia Ushtarake për përmbushjen e misionit të saj, mbështetet në dispozitat e këtij ligji, Ligjit për Statusin, Imunitetet dhe Privilegjet e Misioneve Diplomatike dhe Konsullore dhe personelin në Republikën e Kosovës dhe Praninë Ndërkombëtare Ushtarake dhe personelin e saj, si dhe legjislacionin tjetër në fuqi, dhe ka këto autorizime**;’

**Amendamenti 6**

Shkurtesa “**PU”** në titujt eneneve 10, 12 dhe 18, zëvendësohet me fjalët” **“Policia Ushtarake”.**

**Amendamenti 7**

Neni 10, Paragrafi 1, nënparagrafi 1.3. fjalët “ **dhe ligj”** fshihen.

**Amendamenti 8**

Neni 13, Paragrafi 2, ndryshohet si vijon**: “Personi që shoqërohet nga Policia Ushtarake, i krijohen kushte normale qëndrimi sipas legjislacionit në fuqi dhe pas sqarimit të rrethanave të çështjes për të cilën është shoqëruar, kur nuk është i përfshirë, i ndërpritet shoqërimi. Në rast se personi është i përfshirë veprohet sipas nenit 14 të këtij ligji”.**

**Amendamenti 9**

Neni 13, Paragrafi 5, ndryshohet si vijon; **“Në të gjitha rastet, personi i shoqëruar apo i ndaluar nuk mund të mbahet më shumë se gjashtë (6) orë, me përjashtim që lirimi i tij paraqet rrezik potencial për FSK-në, komunitetin apo vetën e tij. Në raste të veçanta personi i shoqëruar apo i ndaluar mund të mbahet deri në njëzet e katër (24) orë, dhe brenda kësaj kohe Polica Ushtarake informon Prokurorin e Shtetit në pajtim me legjislacion në fuqi”.**

**Amendamenti 12**

Neni 14, ndryshohet si vijon: **“Polici Ushtarak bën arrestimin dhe ndalimin e ushtarakut dhe civilit sipas dispozitave të Kodit të Procedurës Penale”**.

**Amendamenti 11**

Neni 16. fshihet

**Amendamenti 12**

Pas nenit 22 shtohet një nen i ri me këtë përmbajtje:

**Neni 23**

**Aktet nënligjore**

**1. Në zbatim të nenit 8, 9, 13 dhe 15 të këtij ligji, Ministri i Mbrojtjes nxjerr akte nënligjore të veçanta, në afat prej dymbëdhjetë (12) muajsh nga hyrja në fuqi e këtij ligji.**

**2. Aktet nënligjore që janë në fuqi vazhdojnë të zbatohen, deri në nxjerrjen e akteve të reja, me kusht që të mos jenë në kundërshtim me këtë ligj.**

**Amendamenti 13**

**Neni 23, Titulli i Nenit “ Dispozitat kalimtare”** ndryshohet si në vijim: **“ Shfuqizimi”.**

**Bekë Berisha,**

**Kryetar i Komisionit**

\_\_\_\_\_\_\_\_\_\_\_\_\_\_\_\_\_\_\_\_